

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.5 | 2024. gada 27. martā |

**40.**

**Par Ogres novada Izglītības pārvaldes**

**amatu klasificēšanas rezultātu apkopojuma apstiprināšanu**

Ogres novada pašvaldībā saņemta Ogres novada Izglītības pārvaldes 2023. gada 20. decembra vēstule Nr. 1-8/307 “Par izmaiņām Ogres novada Izglītības pārvaldes amatu klasificēšanas rezultātu apkopojumā” (reģistrēta Ogres novada pašvaldībā 2023. gada 20. decembrī ar Nr. 2-4.1/6815) par izmaiņu veikšanu iestādes amatu klasificēšanas rezultātu apkopojumā metodiskā darba mērķtiecīgai pilnveidei.

Pamatojoties uz Pašvaldību likuma 10. panta pirmās daļas 8. punktu, Valsts un pašvaldību institūciju amatpersonu un darbinieku atlīdzības likuma pārejas noteikumu 52. punktu, Ministru kabineta 2017. gada 23. maija noteikumu Nr. 264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” 2. un 12. punktu un Ministru kabineta 2022. gada 26. aprīļa noteikumu Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” 25. punktu,

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis),**

**"Pret" – nav, "Atturas" – nav**,

*Dace Veiliņa balsojumā nepiedalās, ievērojot likumā “Par interešu konflikta novēršanu valsts amatpersonu darbībā” paredzētos lēmumu pieņemšanas ierobežojumus,*

Ogres novada pašvaldības dome **NOLEMJ:**

1. **Apstiprināt** Ogres novada Izglītības pārvaldes amatu klasificēšanas rezultātu apkopojumu saskaņā ar šī lēmuma pielikumu.
2. **Noteikt**, ka šī lēmuma pielikums stājas **spēkā ar 2024. gada 2. aprīli**.
3. Lai sasniegtu šī lēmuma pielikumā amatam noteikto mēnešalgas minimumu Valsts un pašvaldību institūciju amatpersonu un darbinieku atlīdzības likuma pārejas noteikumu 52. punktā noteiktajā termiņā, noteikt, ka no 2024. gada 2. aprīļa mēnešalgu apjoms palielināms ne vairāk par 20 procentiem kalendāra gadā no darbiniekam noteiktās mēnešalgas apmēra, to saskaņojot ar Ogres novada pašvaldības izpilddirektora vietnieci un Centrālās administrācijas Budžeta nodaļu.
4. Ar 2024. gada 2. aprīli atzīt par spēku zaudējušu Ogres novada pašvaldības domes 2022. gada 22. decembra lēmumu “Par Ogres novada Izglītības pārvaldes amatu klasificēšanas rezultātu apkopojuma apstiprināšanu” (protokola izraksts Nr. 29; 77.).
5. **Kontroli** par lēmuma izpildi uzdot pašvaldības izpilddirektoram.

(Sēdes vadītāja,

domes priekšsēdētāja E.Helmaņa paraksts)